Document ID: 32008R0998

UREDBA KOMISIJE (ES) št. 998/2008
z dne 14. oktobra 2008
o določitvi koeficientov amortizacije, ki se uporabljajo pri intervencijskem odkupu kmetijskih proizvodov, za obračunsko leto 2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) in zlasti člena 3(3) Uredbe,
ob upoštevanju naslednjega:
(1)
Člen 4(1)(d) Uredbe Komisije (ES) št. 884/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem intervencijskih ukrepov s strani Evropskega kmetijskega jamstvenega sklada (EKJS) in knjiženjem postopkov javnega skladiščenja s strani plačilnih agencij držav članic (2) določa financiranje amortizacije uskladiščenih proizvodov iz javnih intervencijskih skladišč v okviru javnega skladiščenja.
(2)
Točke 1, 2 in 3 Priloge VIII k Uredbi (ES) št. 884/2006 določajo podrobna pravila za izračun amortizacije. Stopnja amortizacije ob odkupu ne sme biti višja od razlike med odkupno ceno in predvideno prodajno ceno za vsakega od zadevnih proizvodov. To stopnjo je treba določiti za vsak proizvod pred pričetkom obračunskega leta. Komisija lahko poleg tega ob odkupu omeji amortizacijo na delež te stopnje amortizacije, ki ne sme biti manjši od 70 % skupne amortizacije.
(3)
Za nekatere proizvode je zato treba za obračunsko leto 2009 določiti koeficiente, ki jih bodo intervencijske agencije uporabljale pri mesečnih odkupnih vrednostih teh proizvodov, tako da bodo lahko določile zneske amortizacije.
(4)
Ukrepi, predvideni s to uredbo, so v skladu z mnenjem Odbora za kmetijske sklade -
SPREJELA NASLEDNJO UREDBO:
Člen 1
Intervencijske agencije za proizvode iz Priloge, ki se med 1. oktobrom 2008 in 30. septembrom 2009 z javnim intervencijskim odkupom sprejmejo v skladiščenje ali jih prevzamejo intervencijske agencije, uporabijo za vrednosti vsak mesec odkupljenih proizvodov koeficiente amortizacije iz navedene priloge.
Člen 2
Zneski izdatkov, izračunanih ob upoštevanju amortizacije iz člena 1 te uredbe, se sporočijo Komisiji v izjavah na podlagi Uredbe Komisije (ES) št. 883/2006 (3).
Člen 3
Ta uredba začne veljati na dan objave v Uradnem listu Evropske unije.
Ta uredba se uporablja od 1. oktobra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. oktobra 2008

Labels: 3
2
19
6